চঞ্চল চৌধুরী
চঞ্চল চৌধুরী বাংলাদেশের পাবনা জেলার সুজানগর উপজেলার নজিরগঞ্জ ইউনিয়নের কামারহাট গ্রামে জন্মগ্রহণ করেন। তার পিতার নাম রাধা গোবিন্দ চৌধুরী এবং মায়ের নাম নমিতা চৌধুরী। তিনি গ্ৰামের স্কুল কামারহাট সরকারী প্রাথমিক বিদ্যালয় থেকে প্রাথমিক শিক্ষা এবং উদয়পুর উচ্চ বিদ্যালয় থেকে মাধ্যমিক এবং রাজবাড়ি সরকারি কলেজ থেকে উচ্চমাধ্যমিকে পড়াশোনা করেন। উচ্চমাধ্যমিক শেষ করার পর তিনি ঢাকা বিশ্ববিদ্যালয়ে চারুকলায় ভর্তি হন। ছোটবেলা থেকেই তার গানবাজনা, আবৃত্তি আর নাটকের প্রতি নেশা ছিল। পরে তার মঞ্চনাটকের প্রতি একটা আগ্রহ সৃষ্টি হয়।
লকেট চট্টোপাধ্যায়
লকেট চট্টোপাধ্যায়ের জন্ম শ্রীরামকৃষ্ণের পরিবারে৷ শৈশব কেটেছে কলকাতার নিকটবর্তী দক্ষিণেশ্বরে৷ পিতা প্রয়াত অনিল চট্টোপাধ্যায় দক্ষিণেশ্বরের কালী মন্দিরের পুরোহিত ছিলেন ৷ ১৬ বছর বয়সে সমন্ধ করে বিবাহ হয় প্রসেনজিৎ ভট্টাচার্যের সাথে ৷ বিয়ের পর যোগমায়া কলেজে জীববিদ্যায় স্নাতক ডিগ্রী অর্জন করেন ৷ তার এক পুত্র বর্তমান ৷